Diari Oficial de la Generalitat Valenciana


Sumari del DOGV 4795, del 12-07-2004 (2004/6971)

ORDE de 28 de juny de 2004, del conseller de Justícia i Administracions Públiques, per la qual es designa vocal de la Junta Veïnal de l'entitat local d'àmbit territorial inferior al municipi el Mareny, municipi de Sueca.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4795

Data del DOGV
:   12-07-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/6971


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 28 de juny de 2004, del conseller de Justícia i Administracions Públiques, per la qual es designa vocal de la Junta Veïnal de l'entitat local d'àmbit territorial inferior al municipi el Mareny, municipi de Sueca. [2004/X6971]
  
Mitjançant Decret 55/1999, de 19 d'abril, del Consell de la Generalitat Valenciana, es va aprovar la constitució de l'entitat local d'àmbit territorial inferior al municipi el Mareny, al municipi de Sueca. Després de les eleccions municipals de 2003, es va constituir la Junta Veïnal de l'entitat, un dels vocals de la qual era Manuel Sanjaime Pedrós, a proposta del Partit Independent Perelló - Mareny.
  
Havent presentat la seua dimissió el mencionat vocal, el partit polític proponent ha designat, per a substituir-lo en la junta veïnal Francisco Ramón Climent Pastor qui, reunint els requisits exigits per a exercir el càrrec de vocal de la Junta Veïnal, va acceptar la designació.
  
L'article 199 de la Llei Orgànica 5/1985, de 19 de juny, de Règim Electoral General, remet la regulació del règim electoral dels òrgans de govern de les entitats locals d'àmbit territorial inferior al municipi a la normativa que, respecte d'això, dicten les comunitats autònomes. En este sentit, el Decret 102/1988, de 18 de juliol, del Consell de la Generalitat Valenciana, atribuïx al conseller de Justícia i Administracions Públiques, en l'apartat segon de l'article quart en relació amb l'article primer, la potestat de designar nous vocals de la Junta Veïnal, en cas de produir-s'hi vacants.
  
Vist que s'han complit les prescripcions contingudes en el Decret 102/1988, de 18 de juliol, i fent ús de les facultats que em conferix l'article primer de l'esmentada norma
  
ORDENE
  
Article únic
  
Designar Francisco Ramón Climent Pastor com a vocal de la Junta Veïnal de l'entitat local d'àmbit territorial inferior al municipi el Mareny, del municipi de Sueca, a proposta del Partit Independent Perelló-Mareny.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Contra la present orde, que posa fi a la via administrativa, es podrà interposar recurs potestatiu de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 28 de juny de 2004
  
El conseller de Justícia i Administracions Públiques,